
	Adoptarea ordinii de zi
	
	

	
	Consiliul a adoptat ordinea de zi care figurează în documentul 9372/26.

	2.
	Aprobarea punctelor „A”
a)	Lista fără caracter legislativ
	
	
9481/26

	
	Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.

	
	b)	Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	9482/26


Afaceri generale
	1.
	Decizie a Consiliului de modificare a Actului privind alegerea membrilor Parlamentului European prin vot universal direct
Adoptarea actului legislativ
aprobat de Coreper, partea II, la 20.5.2026
	[image: Special legislative procedure]
	8707/26 + ADD 1
6708/26
AG

	
	Consiliul a adoptat decizia Consiliului de modificare a Actului privind alegerea membrilor Parlamentului European prin vot universal direct [temei juridic: articolul 223 alineatul (1) din TFUE și articolul 106a alineatul (1) din Tratatul Euratom], cu abținerea Germaniei. În anexă figurează declarații cu privire la acest punct.

	2.
	Directivă a Consiliului privind alegătorii mobili la alegerile locale
Adoptarea actului legislativ
aprobat de Coreper, partea II, la 20.5.2026
	[image: Special legislative procedure][image: Item based on a Commission proposal]
	8354/1/26 REV 1
+ REV 1 ADD 1 REV 1
8338/26 + COR 1
AG
INST

	
	Consiliul a adoptat Directiva Consiliului privind alegătorii mobili la alegerile locale [temei juridic: articolul 22 alineatul (1) din TFUE]. În anexă figurează o declarație cu privire la acest punct.


Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	3.
	Cadrul financiar multianual (CFM) 2028-2034
Dezbatere de orientare
	[image: Special legislative procedure][image: ]
	9146/26

	
	Consiliul a desfășurat o dezbatere de orientare.
În anexă figurează o declarație cu privire la acest punct.

	4.
	Diverse
	
	

	
	Regiunile ultraperiferice și țările și teritoriile de peste mări în următorul CFM
Informare din partea Franței
	[image: Special legislative procedure][image: Item based on a Commission proposal]
	9638/26

	
	Consiliul a luat act de informațiile furnizate de Franța cu privire la regiunile ultraperiferice și țările și teritoriile de peste mări în următorul CFM.


Activități fără caracter legislativ
	5.
	Pregătirea Consiliului European din 18-19 iunie 2026: proiect adnotat de ordine de zi
Schimb de opinii
	
	7872/26

	6.
	Relațiile UE-Regatul Unit
Situația actuală
	
	

	7.
	Dialogul anual privind statul de drept: dezbatere pe țări
Schimb de opinii
	
	5019/26

	8.
	Diverse
	
	

	
	0. Situația statului de drept în Ungaria în contextul procedurii în curs întemeiate pe articolul 7 alineatul (1) din TUE
Informare din partea Ungariei
	
	9636/26

ANEXĂ
Declarații privind punctele „A” cu caracter legislativ care figurează în documentul 9482/26
	Referitor la punctul 1 de pe lista punctelor „A”:
	Decizie a Consiliului de modificare a Actului privind alegerea membrilor Parlamentului European prin vot universal direct
Adoptarea actului legislativ

	DECLARAȚIA SUEDIEI
„În funcție de modul în care sunt împărțite în cadrul unei familii responsabilitățile de îngrijire a copiilor nou-născuți, atât deputații, cât și deputatele în Parlamentul European pot considera că le este afectată capacitatea de a participa la activitatea parlamentară. Prin urmare, Suedia ar fi preferat o modificare mai amplă care, pe lângă mamele care au născut recent, să acopere și celălalt părinte al copilului nou-născut. Cu toate acestea, Suedia salută decizia de astăzi ca fiind un pas pozitiv în direcția promovării egalității de gen și a unor condiții de muncă favorabile vieții de familie pentru deputații și deputatele în Parlamentul European.”

	DECLARAȚIA COMUNĂ A ȚĂRILOR DE JOS ȘI A DANEMARCEI
„Țările de Jos și Danemarca subliniază importanța stabilirii unui acord care să permită deputatelor în Parlamentul European să participe la votul în plen în timpul sarcinii și în lunile care urmează nașterii. În acest context, Țările de Jos și Danemarca salută adoptarea de astăzi a deciziei Consiliului de modificare a Actului electoral, care le va permite deputatelor să își delege temporar votul, astfel încât să se poată concentra asupra vieții lor private și de familie.
În același timp, Țările de Jos și Danemarca ar fi preferat ca domeniul de aplicare al propunerii să fie mai larg, în special pentru a acoperi situații precum concediul de paternitate și boala de lungă durată. În plus, Țările de Jos și Danemarca semnalează faptul că un sistem de înlocuire temporară ar avea potențialul de a acoperi întreaga sferă a atribuțiilor unui deputat în Parlamentul European.
Prin urmare, Țările de Jos și Danemarca consideră că propunerea de astăzi reprezintă un prim pas pozitiv și sunt pregătite să continue colaborarea cu Parlamentul European, Consiliul și Comisia în vederea unor noi măsuri legate de dispozițiile privind concediul pentru creșterea copilului pentru deputații în Parlamentul European.
Țările de Jos și Danemarca remarcă, de asemenea, că principiul unui mandat liber și al votului fără instrucțiuni obligatorii este ferm integrat în întreaga Uniune Europeană și în Actul electoral al UE. Este esențial ca reprezentanții aleși să nu fie constrânși să respecte nicio instrucțiune de vot și să poată vota liber. Țările de Jos și Danemarca doresc să sublinieze că propunerea privind transferul drepturilor de vot nu implică nicio derogare de la principiul exercitării în mod liber a mandatului, astfel cum este prevăzut la articolul 6 alineatul (1) a doua teză din Actul electoral al UE.”

	Referitor la punctul 2 de pe lista punctelor „A”:
	Directivă a Consiliului privind alegătorii mobili la alegerile locale
Adoptarea actului legislativ

	DECLARAȚIA FRANȚEI
„Franța salută finalizarea reformării inițiate în 2021 a celor două directive ale Consiliului privind dreptul cetățenilor mobili de a vota la alegerile europene și la cele locale. Atât textul reformat privind alegerile europene (adoptat la 24 iunie 2025), cât și textul reformat de față privind alegerile locale vor permite facilitarea participării la aceste două tipuri de alegeri a cetățenilor Uniunii Europene care își au reședința într-un stat membru a cărui cetățenie nu o dețin.
În ceea ce privește dreptul statului de reședință de a solicita alegătorului mobil să ateste că nu a fost decăzut din dreptul de a vota în statul său de origine, această posibilitate nu este menționată în mod direct în textul referitor la alegerile locale, deși este menționată în textul referitor la alegerile europene. Chiar dacă se stabilește că statele membre care doresc acest lucru pot solicita o astfel de atestare la alegerile locale doar pe baza dispozițiilor lor naționale, Franța consideră totuși că ar putea fi oportun, în interesul clarității juridice și cu ocazia unei viitoare revizuiri, să se armonizeze formularea celor două directive în acest sens.”


Declarații privind punctele „B” cu caracter legislativ care figurează în documentul 9372/26
	Referitor la punctul 3 de pe lista punctelor „B”:
	Cadrul financiar multianual (CFM) 2028-2034
Dezbatere de orientare

	DECLARAȚIE COMUNĂ A BULGARIEI, CEHIEI, ESTONIEI, GRECIEI, SPANIEI, CROAȚIEI, UNGARIEI, ITALIEI, LITUANIEI, LETONIEI, MALTEI, POLONIEI, PORTUGALIEI, ROMÂNIEI, SLOVENIEI ȘI SLOVACIEI
„Cadrul financiar multianual (CFM) 2028-2034 este instrumentul strategic pentru realizarea obiectivelor noastre comune și a viziunii ambițioase privind viitorul UE. O Europă mai competitivă, mai prosperă, mai puternică și mai sigură necesită o finanțare suficientă pentru a corespunde ambiției noastre politice, adaptată la noua realitate geopolitică.
Următorul CFM trebuie să asigure în continuare resurse suficiente pentru politicile care decurg din obligațiile prevăzute în tratat, cum ar fi politica de coeziune, politica agricolă comună (PAC) și politica comună în domeniul pescuitului (PCP), care joacă un rol fundamental în promovarea convergenței, a creșterii economice și a securității alimentare. În același timp, următorul CFM ar trebui să sprijine stimularea autonomiei strategice a UE și să consolideze în continuare competitivitatea UE, tranziția climatică și cea digitală, securitatea și apărarea, productivitatea și inovarea, precum și să asigure o bază solidă pentru o piață unică pe deplin integrată. De asemenea, trebuie să răspundă noilor provocări, cum ar fi riscurile în materie de securitate, perturbările comerțului mondial, tranziția și securitatea energetică și migrația, reflectând situația geopolitică. Prin urmare, volumul CFM, astfel cum a fost propus de Comisie, reprezintă baza pentru a discuta modul în care pot fi abordate în mod eficace nevoile financiare ale Uniunii.

	În propunerea Comisiei, politica de coeziune, PAC și PCP sunt singurele politici care se confruntă cu reduceri în termeni reali, în pofida creșterii globale a dimensiunii noului CFM. Aceste politici contribuie în mod semnificativ la obiective esențiale ale UE, iar obiectivele lor bazate pe tratate rămân pe deplin relevante. Politica de coeziune și PAC sunt cele mai vizibile politici ale UE pentru cetățenii UE.
În acest context, solicităm o creștere a alocărilor statelor membre în cadrul rubricii 1 pentru politicile bazate pe tratate.
Programarea acestor alocări, în special la începutul perioadei de programare și la evaluarea la jumătatea perioadei, ar trebui să rămână în întregime responsabilitatea statelor membre. Mecanismul de coordonare propus trebuie să nu afecteze prerogativele de programare ale statelor membre. Deși instrumentele de gestiune partajată se pot baza pe cadrul de referință propus, recomandările nu ar trebui să fie transpuse automat în obligații, deoarece acest lucru ar contraveni principiului gestiunii partajate și abordării bazate pe realitatea locală.
Pentru a asigura utilizarea eficace a fondurilor UE în cadrul gestiunii partajate, sunt esențiale condiții realiste și favorabile de punere în aplicare pentru a sprijini investițiile pe termen lung și o înaltă calitate a cheltuielilor. Acest lucru necesită menținerea regulii N + 3 pentru dezangajări, profiluri echilibrate de angajament și de plată, precum și rate adecvate de prefinanțare și cofinanțare din partea UE pentru măsurile PAC și PCP, investiții din politica de coeziune, inclusiv din Fondul de coeziune și fonduri din domeniul afacerilor interne. În același timp, politica de coeziune ar trebui să nu fie transformată într-un instrument sistematic de răspuns la crize, înlocuind alte instrumente ale UE în acest scop: rezerva propusă de 10 % pentru situații de criză ar trebui redusă; reprogramarea măsurilor în curs din plan ar trebui să rămână o opțiune voluntară pentru statul membru, asigurându-se totodată accesul la rezerva pentru situații de criză și la Mecanismul UE. În plus, politica de coeziune ar trebui să fie înzestrată cu o finanțare adecvată și garantată pentru toate categoriile de regiuni.
Sprijinim accentul pus de rubrica 2 pe competitivitate. În ceea ce privește Fondul european pentru competitivitate (FEC), recunoaștem rolul central al principiului excelenței și necesitatea de a-l explora pe deplin în întreaga UE. Prin urmare, este necesar să se asigure un acces eficace și incluziv pentru a consolida competitivitatea generală în întreaga UE. Pentru a spori participarea și a încuraja consolidarea capacităților în întreaga UE, ar trebui introduse măsuri specifice pentru îmbunătățirea accesului entităților cu mai puțină experiență la cereri de propuneri competitive, cu un accent special pe IMM-uri, coloana vertebrală a economiei UE. În plus, având în vedere contribuția Mecanismului pentru interconectarea Europei la valorificarea pieței unice și la promovarea rezilienței UE, ar trebui asigurate și pentru acesta condiții de punere în aplicare mai favorabile, cum ar fi o rată de cofinanțare a UE de 85 % pentru statele membre cu un VNB pe cap de locuitor sub media UE-27.
„Prietenii coeziunii” sunt deschiși să discute propuneri de noi resurse proprii care ar reduce efectiv presiunea asupra bugetelor statelor membre. Aceste discuții trebuie să fie corelate cu negocierile generale privind CFM. Orice noi resurse proprii trebuie să fie veritabile, echitabile, simple și să nu fie regresive.

	Eliminarea corecțiilor legate de resursa proprie bazată pe VNB[footnoteRef:1] este o necesitate; nu există nicio justificare politică sau economică pentru reintroducerea lor pe partea de venituri a bugetului UE. Valoarea adăugată a pieței unice și a UE în ansamblu, precum și efectele de propagare ale bugetului UE nu trebuie neglijate. [1: 	Reducerile brute ale contribuției anuale bazate pe VNB se aplică până la sfârșitul anului 2027, în conformitate cu actuala Decizie privind resursele proprii.] 

O schemă de rambursare mai treptată a Next Generation EU și noi împrumuturi comune pentru sprijinul sub formă de împrumuturi (cum ar fi Catalyst Europe) ar trebui luate în considerare ca opțiuni de finanțare a investițiilor și a bunurilor publice europene esențiale pentru autonomia strategică pe termen lung, asigurându-se că CFM poate aborda în mod eficace provocările și prioritățile în continuă evoluție ale Uniunii.
„Prietenii coeziunii” sunt pregătiți să contribuie în mod constructiv la obținerea unui compromis echilibrat care să aducă beneficii întregii Uniuni Europene. Obiectivul nostru comun este de a realiza un buget care să fie atât modern, cât și receptiv la nevoile diverse ale statelor membre și ale regiunilor.”

